Matthew 4
Xraj itzel cu tzaksaj i Jesus chupam u mac1 Are xo'on ile, i Jesus xc'am bi rumal i u Tewal i Dios che jun jyub tz'inilic. Xc'am bi chila, 'ilbal-re we ca tzaksax chupam u mac rumal itzel. 2 Chila xu ch'ij cuarénta 'ij, cuarénta a'ab, lic n-ta xu tijo; te'uri xpe i numic che. 3 Are 'uri, xupon itzel ru', tzaksabal-re chupam u mac. Xu bij che:
—We katzij at u C'ojol i Dios, cha bij che i abaj-le chi co'on wa che rib —xu bij che.
4 I Jesus xu la' u wach che itzel y xu bij:
—N-quin 'an taj, man tz'ibtalic chupam u wuj i Dios: "N-xui ta rumal i wa je c'as i winak; are rumal ronojel u tzij i Dios je c'aslic."
5 Te'uri itzel xu c'am bi i Jesus che i lo'laj tinimit, Jerusalen. Xe u ya chila c'a chu tzam i rachoch i Dios. 6 Te'uri xu bij che:
—We at u C'ojol i Dios, cha c'aka bi awib c'a pulew. N-cat cam taj, man chupam u wuj i Dios, queje iri tz'ibtalic:
I Dios cu bij na chique i ángel chi cat qui chajij.
Ique lic cat cuc'aj che qui 'ab, mi tene quiqui ya chawe que 'ana c'ax che awakan che abaj.
(Queje ile xu bij itzel che.)
7 I Jesus xu la' chic u wach che:
—Xak tz'ibtal chupam u wuj i Dios chi maka c'am u pam i Kajwal Dios —xu bij che.
8 Te'uri itzel xu c'am chubi i Jesus che jun jyub, naj u wi. Chila xe u c'utu wi ronojel i tinimit 'o chuwach i jyub ta'aj, ru' tak i qui chomal. 9 Te'uri xu bij che:
—Ronojel iri 'is quin sipaj chawe, xui-ri we yet cat xuqui chinwach chu cojic in 'ij. (Queje ile xu bij itzel che.)
10 I Jesus xu la' chic u wach che itzel:
—¡Jat, at Satanas! Man chupam u wuj i Dios, queje iri tz'ibtalic: "Xui che i Kajwal Dios cha cojo u 'ij; xui che ire ca 'an wi a patan," —xu bij che.
11 Te'uri itzel xel chuwach i Jesus; are 'uri xe upon juban ángel ru', xol qui to wach i rajwaxic che.
I Jesus xu jek u chac pa jyub Galiléa12 Xo'on panok, xu ta rason i Jesus chi ma wan tz'apil pa cárcel. 13 Are xu ta ile, xa 'e tan chic pa jyub Galiléa, xel pa Nazaret, xa 'e jekel pa tinimit Capernaum. I Capernaum 'o chu chi' i alagun; 'o che i jyub Zabulon, tak i Neftali. 14 Are xupon i Jesus pa jyub-le, xe'elok pacha u tz'ibam can i mam Isaías chi ajbil u tzij i Dios ujer. U tz'ibam can ire i tzij-i:
15 Quin bij chiwe wach quiquil na
chila pa jyub Zabulon tak pa Neftali,
chila pa jyub pa ca 'e wi i be ru' i mar,
chila pa jyub ch'aka ya re i Jordan,
chila 'ut pa Galiléa, pa je 'o wi i ne te aj Israel, chi n-queta'am ti Dios.
16 I winak chila chi je 'o pa 'ekumal, quiquil na jun nim laj sak.
Ca pe u sakirbal piquiwi ni'pa i to' je 'o chupam qui mac, to' je 'o chuwach i camic.
(Queje ile xu tz'ibaj i mam Isaías ujer.)
17 Are xupon i Jesus chila, are 'uri xu jek u bixquil chique i winak:
—Chi jalwachij i no'oj chuwach i Dios, man i u 'atbal tzij ya ca jekanic. (Queje ile xu bij i Jesus chique.)
I Jesus xe u siq'uij cajib achiab, aj chapol car18 Che tak i 'ij-le, are ca tijin i Jesus chi be chu chi' i alagun Galiléa, xe ril queb achiab, catz qui cha' quib. I jun are i ma Simon chi xak ma Pédro quiqui bij che; i jun chic are i ma Andres. Ique-le je aj chapol car, y que tijin chu c'akic i cataraya pa ya. 19 I Jesus xu bij chique:
—Chix terej chwij y quin 'an na chiwe ix aj molol que i winak pacha qui 'an chique i car —xu bij chique.
20 Are 'uri, ique xco'taj can i cataraya, y xe 'e ru'.
21 Xo'on chupan jubi', i Jesus xe ril chic queb achiab catz qui cha' quib. Are i ma Jacóbo, xak i ma Wan, je u c'ojol i mam Zebedéo. Ique je 'o pa bárco ru' i qui kajaw, que tijin chu yijbaxic i cataraya are xe u siq'uij i Jesus ru'; 22 juntir xqui canaj can i qui bárco, xqui canaj can i qui kajaw, y xe terej chirij.
I Jesus xe u nawsaj je uq'uial winak23 Te'uri i Jesus xu jek qui solixic ronojel tak i tinimit pa jyub re i Galiléa. Xoc ru' tak ja re qui molbal'ib, y xe u nawsaj i winak chi que moltaj chila. Xu paxsaj i 'utz laj tzij re u 'atbal tzij i Dios, xak xe rutzirsaj iwabib, bi chi c'axil 'o chique. 24 Xak ronojel i jyub Síria xak xqui ta rason wach ca tijin i Jesus chu 'onquil pa Galiléa. Xqui jek li qui c'amic iwabib ru': ni'pa 'o tak i yobil chique, ni'pa 'o tak c'ax chique. Xe qui c'am li 'o itzel tew chique, xak ni'pa i quiqui tij i camic rumal i atac, xak ni'pa i je sic. I Jesus, ni'pa ile xe rutzirsaj. 25 Je uq'uial winak xe terej chirij: xe c'un i aj Galiléa, xe c'un i aj Decápolis, xe c'un i aj pa Jerusalen, xak ronojel i Judéa, xak xe c'un aj ch'akap re i ya Jordan.
Copyright information for `ACRACC
Welcome to STEP Bible
From Tyndale House, Cambridge UK
Use the search box to find Bibles, commentaries, passages, search terms, etc. Here are some examples:
ESVGen 1
This shows how to quickly lookup a passage.
NIVESVKJVGen 1
Looking up a passage in three different translations is also easy.
ESVbrother
This asks STEP to search for the Greek word for 'brother' and show the results in the ESV.
NIVESVlandhe.sed
This example runs both a 'Hebrew word search' and a 'Text' search and shows the results in both the NIV and ESV.
ESVthroneDavidIsa-Rev
You can mix most searches. This finds any word translated as 'throne' in the Prophets and the New Testament, but only in verses concerning the topic 'David'. This excludes verses which refer to a 'throne' in other contexts.
KJVWHNUJohn 1
Interlinear Hebrew & Greek is available for some translations with grammar (and more soon). To reverse the interlinear order, click on a version abbreviation under the verse number.
© Tyndale House, Cambridge, UK - 2018